Държавен вестник, бр. 108, 2020 г., стр. 43

БРОЙ  108	
Д Ъ Р Ж А В Е Н  В Е С Т Н И К 	
СТР.  43  
нения и т.н., въз основа на най-съвременните 
технологии и знания към момента на разра-
ботване на Кодекса.
4 Беше признато, че с оглед на голямото 
разнообразие от видове, размери на корабите 
и техните експлоатационни и екологични със-
тояния, проблемите, свързани с безопасността 
срещу произшествия, свързани с устойчивост-
та, като цяло все още не са решени. По-спе-
циално безопасността на даден кораб по море 
включва сложни хидродинамични явления, 
които досега не са били напълно проверени 
и разбрани. Движението на корабите по море 
се разглежда като динамична система и връз-
ките между кораба и условията на околната 
среда, като вълни и вятърни възбуждания, са 
признати за изключително важни елементи. 
Въз основа на хидродинамичните аспекти и 
анализа на устойчивостта на даден кораб в 
морето, разработването на критерии за ус-
тойчивост създава сложни проблеми, които 
изискват допълнителни изследвания.
Въведение
1 Цел
1.1 Целта на Кодекса е да представи за-
дължителни и препоръчителни критерии за 
устойчивост и други мерки за гарантиране 
на безопасната експлоатация на корабите, за 
свеждане до минимум на риска за тези кораби, 
за персонала на борда и за околната среда. 
Настоящото въведение и част А от Кодекса 
са насочени към задължителните критерии, 
а част B съдържа препоръки и допълнителни 
насоки.
1.2 Този Кодекс съдържа критерии за устой-
чивост в неповредено състояние за следните 
видове кораби и други морски плавателни 
средства с дължина 24 m и повече, освен ако 
не е посочено друго:
.1 товарни кораби;
.2 товарни кораби, превозващи дървен 
материал на палубата;
.3 пътнически кораби;
.4 риболовни кораби;
.5 кораби със специално предназначение;
.6 съдове за офшорни доставки;
.7 подвижни крайбрежни сондажни 
съоръжения;
.8 понтони; и
.9 товарни кораби, превозващи контей-
нери на палубата, и контейнеровози.
1.3 Администрациите могат да налагат 
допълнителни изисквания по отношение на 
проектните аспекти на кораби с нов дизайн 
или кораби, които не са обхванати по друг 
начин от Кодекса.
2 Определения
За целите на този Кодекс се прилагат 
следните определения. За термините, които 
се използват, но не са определени в този 
Кодекс, се прилагат определенията, дадени в 
Конвенция SOLAS от 1974 г., с измененията.
2.1 Администрация означава правителство-
то на държавата, под чието знаме корабът 
има право да плава.
2.2 Пътнически кораб е кораб, който пре-
возва повече от дванадесет пътници, както 
е определено в Правило 1/2 на Конвенцията 
SOLAS от 1974 г., с измененията.
2.3 Товарен кораб е всеки кораб, който не е 
пътнически кораб, военен кораб или военен 
транспортен кораб, кораб, който не се зад-
вижва с механични средства, дървен кораб с 
примитивна конструкция, риболовен кораб или 
подвижно крайбрежно сондажно съоръжение.
2.4 Нефтен танкер означава кораб, по-
строен или приспособен за превоз на нефт в 
наливно състояние в своите товарни отсеци 
и включва кораби за комбинирани товари 
и танкер-химикаловоз, както е определен в 
Приложение II към Конвенцията MARPOL, 
когато превозва товар изцяло или частично 
от нефт в наливно състояние.
2.4.1 Кораб за комбинирани товари означа-
ва кораб, създаден за превоз на нефт или на 
твърди товари в насипно/наливно състояние.
2.4.2 Танкер за суров нефт означава нефтен 
танкер, който извършва търговия с превоз на 
суров нефт.
2.4.3 Кораб продуктовоз означава танкер, 
който извършва търговия с превоз на неф-
топродукти, различен от суров нефт.
2.5 Риболовен кораб е кораб, използван за 
улов на риба, китове, тюлени, моржове или 
други живи морски ресурси.
2.6 Кораб със специално предназначение има 
същото определение като в Кодекса за без­
опасност на корабите със специално предназ-
начение от 2008 г. (Резолюция MSC.266(84).
2.7 Съд за офшорни доставки означава 
плавателен съд, който се занимава основно 
с транспортирането на провизии, материали 
и оборудване до офшорни инсталации и е 
проектиран с жилищни и мостикови съоръ-
жения в предната част на плавателния съд и 
открита товарна палуба в последващата част 
за обработка на товари в морето.
2.8 Подвижно крайбрежно сондажно съо-
ръжение (MODU или съоръжение) е кораб, 
способен да извършва сондажни дейности за 
проучване или експлоатация на ресурси под 
морското дъно, като течни или газообразни 
въглеводороди, сяра или сол.
2.8.1 Платформа, стабилизирана с колони, е 
платформа, чиято основна палуба е свързана 
с подводния корпус или стъпала чрез колони 
или кесони.
2.8.2 Повърхностно съоръжение е съоръжение 
с корпус на водоизместимост от типа кораб 
или баржа с единична или многокорпусна 
конструкция, предназначена за експлоатация 
в плаващо състояние.
2.8.3 Самоповдигащо се съоръжение е съоръ-
жение с подвижни крака, способно да издига 
корпуса си над повърхността на морето.